
Postavu Muzeja Radboa razgledalo je i prigodnom programu prisustvovalo više od tristope- 
deset posjetitelja, a najviše aplauza dobili su najstarija sudionica Paulina Tušek, popularna 
Paca koja je sa svojih 89 godina oduševila svirajući harmoniku i desetogodišnji David Vidović 
sa svojom svirkom na klarinetu. 

Prvog dana veljače 2008. go- 
dine tiskan je prvi broj Radobo- 
jskog lista, od tada do danas 
tiskano je, uključujući i ovaj 
broj ukupno 90 brojeva, do 23. 
broja pod nazivom Radobojski 
list, a od tada pod novim imen- 
om Radobojsko-Jesejanski list. 
Prvi veljače 2017. godine bio 
je tako deseti rođendan ovog 
lokalnog tiskanog glasila. Kroz 
to razdoblje objavljeno je oko 
četiri tisuće tekstova i preko 
tri tisuće petsto fotografija o 
zbivanjima na području općina 
Radoboj Jesenje. Ostale su tako 
trajno zabilježene informaci- 
je o društvenim, političkim, 
kulturnim, sportskim i drugim 
zbivanjima, a što još važnije 
stanovništvo Radoboja i Jesen- 
ja redovito mjesečno dobiva in- 
formacije o svemu što se zbiva 
u njihovim sredinama. 

Radobojski list, kao pisano 
mjesečno glasilo pokrenut je 
na inicijativu općinskog načel- 
nika Anđelka Topolovca koji je 


tom prilikom između ostalog 
naglasio kako je osnovna za- 
daća lista informirati građane 
o svim akcijama i inicijativama 
koje pokreće općina, o ostalim 
aktualnim zbivanjima te o svim 
zanimljivostima s kojima se 
susrećemo u svakodnevnom 
životu. 

Prvi urednik Radobojskog lis- 
ta Luka Čuljak tu je dužnost 
obavljao do desetog broja, 
da bi tada uredničku dužnost 
preuzeo Vinko Rihtar, koji taj 
posao obavlja uz prekid od go- 
dinu dana kada je urednik bio 
Marko Martinolić, sve do dan- 
as. 

Kao što je navedeno od 23. 
travnja 2010. list postaje zajed- 
ničko informativno glasilo opći- 
na Radoboj i Jesenje, a svoje 
redovite stranice dobile su i os- 
novne škole Radoboj i Jesenje. 
Nadajmo se da će Radobojs- 
ko-Jesejanski list doživjeti i vel- 
jaču 2018. godinu kada će biti 
tiskan stoti broj. (vir) 


Radobojsko-Jesejanski list br. 90 / Godina X. / 21. veljače 2017. 


_Radob 


Re JE 


GI ASILO OPĆ INE R ADOBOJ 


pra list | 
aja 


\ = : ; 
Fašnik, dveljac€WIa: 


Donesen onćinski proračun za 2008. 
RASPUŠTENI 


kultura 
Izašao 6. broj “PIKCA" 
Osnovana Onćinska knjižnica 


“Side Košutić" 

Prvi broj Radobojskog lista 1. veljače 2008. godine bio je 


i u znaku fašničke priredbe u Radoboju. 


Jesejanski kuburaši održali su godišnju 
izvještajnu skupštinu 


U prisutnosti brojnih gostiju 
jesejanski kuburaši održali su 
godišnju izvještajnu skupštinu 
18. veljače u dvorani Doma 
kulture. Predsjednik udruge 
Josip Kranjčec istaknuo je kako 
su kuburaši tijekom protekle 
2016. godine provodili brojne 
aktivnosti od kojih je vrijedno 
spomenuti organizaciju man- 
ifestacija paljenja = Ivanjskog 
krijesa povodom blagdana sv. 
Ivana Krstitelja,  kestenijadu 
i kićenje bora. Tijekom cijele 
godine bili su uključeni u obil- 


ježavanje prigodnih blagdana 
i manifestacija gdje su svojim 
pucnjevima uveličali spome- 
nute svečanosti. Uz sudjelo- 
vanje na županijskoj smotri 
ostvarili su dobru suradnju sa 
srodnim udrugama i udrugama 
sa područje općine a posebno 
sa vinogradarima na čijim man- 
ifestacijama kuburaši obavez- 
no sudjeluju. Na kraju svojeg 
izlaganja predsjednik se zah- 
valio na suradnji svim članovi- 
ma a posebno = donatorima, 
općini Jesenje i ostalim koji 


su financijskim sredstvima po- 
mogli kako bi sve te aktivnosti 
bile provedene. Prisutnima se 
obratio načelnik Ivan Maligec 
koji je izrazio zadovoljstvo s 


aktivnostima — kuburaša koji 
su postali primjer kako orga- 
nizirati nove sadržaje koje su 
mještani odlično prihvatili. 
Župnik Danijel Herceg koji 
je postao njihov novi član ta- 
kođer se zahvalio kuburašima 


na sudjelovanju obilježavanja 
značajnijih župskih svetkovina 
tijekom godine. I ostali prisut- 
ni gosti čestitali su na postig- 
nutim rezultatima, poželjeli 
uspjeh u narednom periodu i 
izrazili želju za nastavak us- 
pješne suradnje. Na kraju su 
prisutnima predstavljene prve 
ženske članice udruge a to su 
Gordana Maligec, Karmela Hab- 
janec i Sandra Kovačec. 

Održano osposobljavanje za rad sa 
motornom pilom na siguran način 


Ulaskom Hrvatske u EU donose 
se brojni propisi koji se odnose 
na osposobljavanje poljoprivred- 
nika kako bi strojeve i alate ko- 
ristili na pravilan i siguran način. 
Jedno od takvih osposobljavan- 
ja potrebno je i za rukovanje 
motornom pilom ukoliko ru- 


kovatelj ide pomoći susjedu ili 
pak vrši radove u šumi koja su 
u vlasništvu RH. Upravo iz tog 


razloga kako bi pomogla svo- 
jim članovima i zainteresiranim 
mještanima Udruga privatnih 
šumovlasnika  ,Jela“ Jesenje 
organizirala je tečaj za ospos- 
obljavanje polaznika za rad sa 
motornom pilom na siguran 
način. Tečaj je održan krajem 
siječnja a na njega se odazvalo 
pedesetak polaznika iz Jesenja 
i susjednih općina. Predavan- 


Poziv vlasnicima građevina 
u kojima se nalazi azbest 


Općina Radoboj dužna je temeljem članka 30.stavak 1. Pravilnika o 
građevinskom otpadu i otpadu koji sadrži azbest u svrhu planiran- 
ja sustava gospodarenja građevinskim otpadom koji sadrži azbest 
prikupiti podatke o građevinama na svojem području u kojima se 
nalazi azbest. 

S obzirom na naprijed navedeno obavještavaju se vlasnici odnosno 
korisnici građevina u kojima se nalazi azbest, da su sukladno na- 
vedenom pravilniku dužni dostaviti podatke o lokaciji građevine, 
procjeni količine, vrste i statusu materijala za kojeg je izvjesno da 
će postati azbestni otpad kako bi Općina mogla prikupljene po- 
datke dostaviti Fondu za zaštitu okoliša i energetsku učinkovitost. 
Rok za dostavu podataka je 01.lipnja 2017.godine. 

Podaci se mogu dostaviti: 

*osobno u Jedinstveni upravni odjel Općine Radoboj, radnim 


danom od ponedjeljka do petka u vremenu od 07,00-15,00 sati 
*poštom na adresu Općina Radoboj, Radoboj 8, 49232 Radoboj 
*faxom na broj 049/350-112 

*e- mailom na adresu opcina(radoboj.hr 


je i ispit polaznika provodili su 
djelatnici ,Učilišta Sigurnost“, 
ustanove za usavršavanje i os- 
posobljavanje odraslih. Polaznici 
tečaja prošli su osnove pružanja 
prve pomoći i zaštite od požara 
a zatim i sigurnosti rada sa mo- 
tornom pilom. Na kraju tečaja 
zadovoljstvo pokazanim izrazili 
su predavači ali i polaznici koji- 
ma su na stručan način prez- 


entirane određene situacije i 
opasnosti koje prijete prilikom 
izvođenja radova u šumi ukoliko 
se nepravilno postupa i rukuje 
sa motornom pilom. 

Ovim predavanjem polaznici su 
stekli nova znanja za vlastitu 
sigurnost i sprečavanje povreda 
ali i to im je još jedan financijski 
izdatak kojih je u posljednje vri- 
jeme takve vrste sve više. 


I u Jesenju pozivaju vlasnike gra- 
đevina u kojima se nalazi azbest 


Općina Jesenje dužna je na temelju članka 30. stavka 1. Pravilnika 
o građevinskom otpadu i otpadu koji sadrži azbest u svrhu plan- 
iranja sustava gospodarenja građevinskim otpadom koji sadrži 
azbest prikupiti podatke o građevinama na svojem području u 
kojima se nalazi azbest. Iz tog razloga Općina obavještava vlasni- 
ke odnosno korisnike građevina u kojima se nalazi azbest, da su 
sukladno gore spomenutom pravilniku dužni dostaviti podatke 
o lokaciji građevine, procjeni količine, vrste i statusu materijala 
za kojeg je izvjesno da će postati azbestni otpad kako bi Općina 
mogla prikupljene podatke dostaviti Fondu za zaštitu okoliša i en- 
ergetsku učinkovitost. Rok za dostavu podataka je 01. lipnja 2017. 
Podaci se mogu dostaviti: 

* osobno u Jedinstveni upravni odjel Općine Jesenje, radnim 
danom od ponedjeljka do petka u vremenu od 7:00 do 15:00 sati 
* poštom na adresu Općina Jesenje, Gornje Jesenje 103, 49 233 
Gornje Jesenje 

* faxom na broj 049/375 503 

* e— mailom na adresu jesenje2(QDjesenje.hr 


Nr 


Redovnu = izborno-izvještajnu 
skupštinu članovi DVD-a Jesenje 
održali su 12. veljače u dvora- 
ni Doma kulture. Svečanost je 
počela sviranjem himni i oda- 
vanjem počasti svim umrlim i 
nesretno stradalim  vatrogas- 
cima. Okupljene je pozdravio 
predsjednik Mirko — Buzina, 
a onda je vođenje sjednice 
preuzeo Dragutin Kranjčec. Iz 
izvještaja o radu koje je pod- 
nio predsjednik Buzina, moglo 
se čuti da u protekloj godini 
jesejanski vatrogasci nisu imali 
požarnih intervencija. Uz teh- 
ničke intervencije aktivnosti 
su bile usmjerene na osposo- 
bljavanje i školovanje kadrova, 


održavanje = vozila, uređenje 
vatrogasnog doma, nabavu 
zaštitne opreme te uvježba- 
vanje interventne  spremnos- 


ti. Vatrogasci su također bili 
uključeni u obilježavanje svih 
važnijih blagdana, svetkovina 
i drugih prigodnih datuma, is- 
taknuo je na kraju svojeg izlag- 
anja predsjednik Buzina te se 
zahvalio svim članovima i pri- 
jateljima DVD-a koji su bili uk- 
ljučeni u spomenute aktivnosti. 
Skupština je nakon usvojenih 
izvješća razriješila staro te je 
nakon toga izabrano novo ru- 
kovodstvo pa će dužnost preds- 
jednika i u sljedećem mandatu 
obnašati dosadašnji - Mirko 
Buzina, njegov zamjenik bit će 
Karlo Habjanec. Dužnost zapov- 
jednika i u narednom će razdo- 
blju obnašati Dubravko Turniški, 
njegov zamjenik je Mirko Oba- 
dić, a dužnost tajnika obnašat 
će Matija Bosak. Podijeljena su 
i priznanja polaznicima tečaja 


Na Skupštinu DVD-a Jesenje odazvali su se brojni gosti 

za ispitanog vatrogasca, gdje je 
svakako vrijedno spomenuti us- 
pjeh domaćeg župnika Danijela 
Hercega koji je ispit položio bez 
ijedne greške. Predsjedavajući 
Skupštine zatim je pokrenuo 
raspravu koja se odnosila na 
primjenu Zakona o vatrogast- 
vu, prema kojem se dobrovol- 
jna vatrogasna društva unatoč 
volonterskom obavljanju svojih 
dužnosti stavljaju u isti položaj 
sa profesionalnim vatrogasnim 
postrojbama. Potaknuti aktual- 
nom situacijom u raspravu su 
se uključili zamjenik županijsk- 
og vatrogasnog zapovjednika 
Davor Vrabec ali i predstavnici 
vatrogasnih društava, svi oni 
složili su se da ovakva rigorozna 
primjena zakona od strane ins- 
pekcijskih službi ne pripomaže 
napretku dobrovoljnog vatro- 
gastva. Skupštini su još pris- 


Župnik Danijel Herceg prima 
priznanje za položeni tečaj 
za ispitanog vatrogasca 
ustvovali načelnik općine Ivan 
Maligec, gradonačelnik Krapine 
Zoran Gregurović i predstavnici 
susjednih prijateljskih društava; 
svi oni zaželjeli su puno uspjeha 
u radu novoizabranom vodstvu i 
svim članovima društva. 


MUZEJ RADBOA POBUĐUJE SVE VEĆI INTERES KAKO OBIČNIH LJUDI TAKO I STRUČNJAKA 
Općinski načelnik dobio još jednu pohvalu 


Muzej Radboa sve je češće 
mjesto dolaska brojnih posje- 
titelja i stručnih osoba. Tako su 
se tu nedavno okupili i članovi 
Hrvatskog geološkog = društ- 
va kako bi razgledali postavu 
muzeja i samo središte Ra- 
doboja. Paleontolozi, članovi 
Hrvatskog geološkog društva 
bili su oduševljeni onim što su 
vidjeli i nakon razgledavanja 
muzeja i centra Radoboja nisu 
krili zadovoljstvo i pohvale na 
račun općinskih dužnosnika, 
prije svega općinskog načel- 
nika Anđelka Topolovca, koji 
imaju viziju o tome što i kako 
treba raditi u općinama kakva 
je Radoboj. 

Još je jednom tako dokazano 


if 


ss 


dra 


ua 


Paleontolozi Hrvatskog geološkog društva, bili su oduševljeni 
radom općinskih čelnika u Radoboju, a posebno nastojanjima 
da bogatu prošlost ovog kraja predstave cijelom svijetu 


da nisu u pravu oni koji još 
uvijek misle da Radoboju nije 
trebao muzej i da od njega 
ova sredina neće imati nikakve 
koristi. Nije na odmet i ovom 
prilikom spomenuti da je Ra- 
doboj u cijelom svijetu poznat 
po bogatim nalazištima fosilne 
flore i faune i da su eksponati iz 
Radoboja već odavno značajni 
dijelovi muzeja od Beča i Graca 
do Londona, Budimpešte, Za- 
greba i drugih velikih gradova. 
Službenim početkom rada 
muzeja Radboa, Općina Ra- 
doboj još će više dobiti na 
težini surađujući sa svjetskim 
i europskim stručnjacima s po- 
dručja geologije, arheologije i 
rudarstva. 

U RADOBOJU ODRŽANA PROGRAMSKO IZBORNA SKUPŠTINA OPĆINSKE ORGANIZACIJE HSS-A 


Nova koalicija 


Uz nazočnost dvadesetak čla- 
nova te gostiju među kojima su 
bili predsjednik ŽO HSS-a Krap- 
insko zagorske županije Mar- 
ijan Hohnjec, predsjednik GO 
HSS-a Krapine te predsjednika 
općinskih organizacija Huma 
na Sutli i Svetog Križa Začretja 
kao i predsjednika OO HDZ-a 
Radoboj u subotu 18. veljače 
održana je programsko izborna 
skupština OO HSS-a Radoboj. 
Nakon odavanja počasti himni 
Republike Hrvatske i HSS-a, te 
poginulim i umrlim branitelji- 


ma i članovima HSS-a, preds- 
jednik Općinske organizacije 
Hrvatske seljačke stranke Ivan 
Malogorski podnio je izvještaj 
o radu i prijedlog programa 
djelovanja u ovoj godini. Iz- 
razio je zadovoljstvo s prom- 
jenama koje su se dogodile 
nakon izbora u HSS i parlam- 
entarnih izbora, jer kako kaže 
sada je HSS značajnija stranka, 
jer ima pet zastupnika u Hr- 
vatskom saboru, a sudjeluje i 
u obnašanju vlasti na razinu 
Županije i Općine. Predložio 


Predsjednik OO HSS-a Radoboj 
Ivan Malogorski 


Predsjednik ŽO HSS-a 


Marijan Hohnjec 


Prisutni na skupštini HSS-a Radoboj dali su počast himni, 
poginulim i umrlim braniteljima te članovima HSS-a 


je da na predstojećim lokalnim 
izborima HSS surađuje s HDZ- 
om, jer će tako moći ostvarivati 
značajniju ulogu u donošenju 
odluka i realizaciji zacrtanih 
programa. 

Općinska organizacija HSS-a u 
narednom će razdoblju raditi 
na povećanju broja članstva i 
pripremama za izbore. Nakon 
kraće rasprave prihvaćen je 
izvještaj i program aktivnos- 
ti, a potom su skup pozdravili 
nazočni gosti. Kristijan Krsnik 
predsjednik GO HSS-a Krapine 
naglasio je želju za razvijanje 
bolje suradnje između Grada 
Krapine i Općine Radoboj. 


Predsjednik OO HDZ-a Radoboj 
Dubravko Kranjčec izrazio je 
zadovoljstvo odlukama kako 
županijske tako i općinske or- 
ganizacije HSS-a da na predsto- 
jećim izborima surađuje s HDZ- 
om, što će kako je naglasio 
doprinijeti bržem i svestrani- 
jem razvoju našeg područja. 
Predsjednik ŽO HSS-a Krapins- 
ko zagorske županije Marijan 
Hohnjec čestitao je domaćin- 
ima na dosadašnjim aktivnos- 
tima pozvavši ih da budu još 
aktivniji i da s budućem koalici- 
jskim partnerom HDZ-om rade 
na poboljšanju životnih uvjeta 
svih stanovnika. (vir) 


U Jesenju počeo s radom logoped 


Prvog dana logopedske službe 
u Jesenju radi utvrđivanja gov- 
ornih teškoća na procjenu 


f 


se odazvalo dvoje djece. U 
općinskim prostorijama njih i 
njihove roditelje primila je lo- 


U Radoboju osmero djece 


čeka logopeda 


Na poziv da svoju djecu prijave za 
logopedsku terapiju i u Radoboju 
se odazvalo više roditelja. Logope- 
dica Janja Klasić iz Dječjeg vrtić 
«Gustav Krkleo» procjenila je da 
osmero djece iz Općine Radoboj 


treba adekvatnu terapiju. Kako 
će zahvaljujući Općini logopedica 
dolaziti u Radoboj više neće biti 
potrebe da roditelji djece koja 
imaju teškoća u govoru odlaze na 
terapiju u druge sredine. 


gopedica Janja Klasić koja je uz 
igru brzo uspostavila komunik- 
aciju sa malenima. Kroz takav 
vid komunikacije logoped ut- 
vrđuje terapiju koja je potrebna 
kako bi djeca određena slova, ri- 
ječi i rečenice lakše i na pravilan 
način izgovarali. Usluge logope- 
da djeca predškolskog uzrasta 
tako će moći koristiti u Jesenju 


dogovoru s logopedom te neće 
morati putovati što će roditel- 
jima uvelike olakšati dolaženje 
na tretman. Ovim putem logo- 
pedica Janja poziva roditelje 
da se bez ustručavanja s jave sa 
svojom djecom koji ne pohađa- 
ju vrtić kako bi se utvrdilo da li 
je njihovoj djeci potreban takav 
vid stručne pomoći. 

VIŠE OD TRISTOTINAPEDESET POSJETITELJA U NOĆI MUZEJA POSJETILO MUZEJ RADBOA 
U RADOBOJU 


Prva Noć muzeja u Radoboju 


Hrvatsko muzejsko društvo, čija 
je predsjednica radobojske gore 
list, Vlasta Krklec, organiziralo je 
27. siječnja tradicionalnu mani- 
festaciju Noć muzeja. Dvanaesta 
je to godina da jednom u godini 
posjetitelji mogu besplatno raz- 
gledati postave brojnih muzeja 
i prisustvovati prigodnim pro- 
gramima. Po prvi put u ovu se 
manifestaciju uključio i radobo- 
jski muzej Radboa. Kako je ove 
godine tema Noći muzeja bila 
glazba i u Radoboju je program 
podešen toj temi. Nastupila 
je tako limena glazba «Mirna», 
folklorna skupina učenika OŠ 


»Side Košutić“ bivše i sadašnje 


glazbene ličnosti općine Ra- 
doboj, te Zagorje Brass Quintet. 
Bio je tu i prikaz povijesti gla- 
zbe na radobojskom području 
te organizirano razgledavanje 


I u prostoru muzeja Radboa bilo je sve ispunjeno brojnim posjetiteljima 


muzejske postave. 

Prema podacima organizatora 
muzeja Radboa, od 18 sati 27. 
siječnja do 1 sat 28. siječnja 
kroz prostore muzeja prošlo je 
ukupno 358 posjetitelja što je 
s obzirom na zimsko vrijeme i 
istovremeni prijenos rukometne 
utakmice više nego zadovolja- 
vajuće. 

Posjetitelji su = oduševljeno 
pozdravili nastup učenica i uče- 
nika OŠ ,Side Košutić“ koji su 
pod vodstvom učiteljice Dragice 
Pospiš, prikazali neke od dječjih 
igara i pjesama našeg prostora 
u prošlim vremenima. Uz stare 
fotografije, gramofonske ploče 
i druge nosače zvuka i slike za 
brojne je posjetitelje prikazana 


Kao pojedinci na svojim su instrumentima nastupili: Ivan i Davor Zrinščak, Martin Ranogajec, Ivan Šalković, Robert Mikša i David Vidović 

Radobojska glazbena tradicija temelji se na sviranju limenih instrumenata 


povijest glazbe na radobojskom 
području, da bi potom glazbeni 
veterani i buduće mlade nade 
pokazali što znaju. Posebno je 
bio burno pozdravljen nastup 
Pauline Tušek, popularne tete 
Pace koja je na harmonici u svo- 
joj 98. godini života izvela neko- 
liko popularnih polki i valcera, a 
cijela je dvorana s njom zapjeva- 
la pjesmu «Išel budem v kleticu». 
Nastupili su još Robert Mikša, 
Ivan Zrinščak, Martin Ranoga- 
jec, Ivan Šalković, David Vidović 
i Davor Zrinščak, te desetak ra- 
dobojskih glazbenika imitirajući 
nekadašnju limenu glazbu koja 
je svirala u svadbama i drugim 
prilikama. 

Koliko su Radobojke i Radoboj- 
ci glazbeno osviješteni pokazali 
su slušajući i velikim pljeskom 


nagradivši poznate zagorske 
akademske = glazbenike — ok- 
upljene u Zagorje Brass Quintet, 
koji su se u okviru svog nastupa 
predstavili sa zagorskim, oper- 
nim, filmskim i drugim pozna- 
tim arijama i napjevima. 
Posjetitelji, mnogi od njih po 
prvi put, u više grupa, razgledali 
su postavu radobojskog muzeja 
uz stručno vodstvo profesorice 
Ivane Hazulin. Posljednji pos- 
jetitelji bili su gosti iz Zagreba 
koji su u Muzej stigli petnaest 
minuta prije jedan sat. 

Cijeli program Noći muzeja u 
Radoboju osmislili su i realizira- 
li: Tatjana Vuzem, Ivana Hazulin, 
Dragica Pospiš, Anđelko  To- 
polovec, Stjepan Sirovec, Rober 
Mikša i Vinko Rihtar uz voditel- 
jstvo Tomislava Sajka. 

Najviše pljeska pobrala je najstarija sudionica ovogodišnje Noći muzeja 
89 godišnja Paulina Tušek, popularna Paca koja se glazbom bavi od 
malih nogu, a cijela je dvora s njom pjevala «Išel budem v kleticu» 


Brojna je publika oduševljeno pozdravila nastup radobojskih i zagorskih glazbenika. 


da 

Održana izborna skupština 
AKUD-a Žensko kazalište 


U dvorani Doma kulture član- 
ice i članovi AKUD-a ,Žensko 
kazalište“ održali su redovnu 
izborno-izvještajnu = skupštinu 
kojoj su nazočili gosti, načelnik 
Ivan Maligec, župnik Danijel Her- 
ceg te Josip Kranjčec predsjednik 
Udruge kuburaša. U prigodnom 
izlaganju predsjednik Ivan Hab- 
janec istaknuo je kako amateri 
u protekom razdoblju broje velik 
broj uspješnih nastupa, posebno 
raduje velik broj posjetitelja koji 
rado dolaze na predstave a na- 
kon programa odlaze zadovoljni. 
Uz odigravanje predstava aktivna 
je i vokalna skupina koja svake 
godine nastupa na Zagorskoj i 
Ivanjskoj  krijesnici, Božićnom 
koncertu i drugim manifestacija- 
ma i prigodama. Uz tradicional- 


no obilježavanje Međunarodnog 
praznika Dana žena, Ivanjske 
krijesnice, - Dramske = večeri, 
Božićnog koncerta, AKUD sud- 
jeluje u gotovo svim ostalim 
manifestacijama koje se provode 
nas području općine Jesenje te 
na smotrama i susretima koje 
organiziraju srodne udruge sa 
kojima ostvaruje uspješnu surad- 
nju. Iz financijskog izvješća koje 
je podnijela blagajnica Danije- 
la Draganić moglo se čuti da 
su prihodi uglavnom ostvareni 
donacijom iz proračuna Općine 
Jesenje. Bez takve financijske 
pomoći teško da bi mogli postići 
ostvarene rezultate istaknuto je 
u izvješću. Nakon podnesenih 
izvješća razriješeno je i  iza- 
brano  staro-novo vodstvo pa 


Puna dvorana posjetitelja 
uživala u izvedbi predstave 
Zenskog kazališta 


U dupkom punoj dvorani 
Doma kulture nakon održane 
Izborne skupštine članice i 
članovi ,Ženskog kazališta“ 
odigrali su predstavu ,,| Steve 
je zagorec bil“. Ova nadasve 
komična predstava autorice 
teksta Štefice Fanjek govori o 
želji mještana da postignu što 
veću cijenu za svoje zemljište 
koje želi kupiti izvjesni Steve 
povratnik iz Amerike. Pregov- 
ori se odvijaju u seoskoj gos- 
tioni kod gostioničara Mar- 
tina koji je pozvao Stevea 
na pregovore. Cijelom pred- 
stavom odvijaju se komične 
scene i kada se čini da je 


postignut dogovor o cijeni a 
mještani trebaju potpisati ugo- 
vore o prodaji zemljišta oni 
otkriju da ih Steve i njegova 
tajnica Suzy pokušaju izigrati 
plaćanjem zemlje čekovima 
bez pokrića. Kroz predstavu 
koja traje više od sat vremena 
oduševljena publika pratila 
je pljeskom komične scene 
što je bi dodatni poticaj za 
izvođače. I ovaj kao i bezbroj 
puta do sada brojni posjetitelji 
pokazatelj su kvalitetnog rada 
amatera koji imaju sve više 
zaljubljenika i čiji se nastupi 
mogu nositi uz bok profesio- 
nalnih kazališta. 


će dužnost predsjednika i dalje 
obnašati Ivan Habjanec, njegova 
zamjenica je Karmela Habjanec, 
Silvija Bartol izabrana je za tajni- 
cu, Danijela Draganić za blaga- 
jnicu, u Upravni odbor još su 
izabrani; Gordana Maligec, San- 
dra Kovačec i Dragutin Košanski. 
Zahvalivši se na ukazanom pov- 
jerenju predsjednik Habjanec 
članovima skupštine predočio 
je plan za naredno razdoblje 
koji je jednoglasno usvojen. U 
obraćanju okupljenima načelnik 
Ivan Maligec pohvalio je rad 
društva, njihov trud i zalaganje, 
što svojim radom i nastupima 
promoviraju kulturno nasljeđe i 
baštinu i Jesenje čine poznatim 
diljem lijepe naše i šire. Župnik 
Danijel Herceg također se zah- 


Na Skupštini je predstavljena _novoiz- 
rađena zastava AKUD-a 


valio članicama i članovima na 
sudjelovanju u obilježavanju sv- 
etkovina i blagdana tijekom go- 
dine i čestitao novoizabranom 
vodstvu. 


NA PODRUČJU OPĆINE RADOBOJ ZABILJEŽENO 
NAJDUŽE RAZDOBLJE NISKIH ZIMSKIH 
TEMPERATURA U POSLJEDNJEM DESETLJEĆU 


Trideset i sedam 
dana ispod nule 


lako bez većih snježnih nanosa 
krajem prošle i početkom ove 
godine na području općine Ra- 
doboj zabilježeno je najduže 
razdoblje s temperaturom zraka 
ispod O0*C. Zahvaljujući meteo- 
rološkoj kućici Udruge vinara 
i vinogradara Radoboj imamo 
zabilježene podatke o kretan- 
ju temperature zraka iz dana u 
dan. Tako podaci govore da je u 
razdoblju od 24. prosinca 2016. 
do 31. siječnja 2017. temperatu- 
ra bila svakodnevno ispod nule. 
Najniža je zabilježena u jutarn- 
jim satima sredinom siječnja 
-14C, dok je prosječna noćna i 
dnevna temperatura u naveden- 
om razdoblju iznosila -6?C. Valja 
naglasiti da su ove vrijednosti 
zabilježene u kućici na dva me- 
tra visine od tla, tako da postoji 
vjerojatnost da je temperatura 
na zraku i na tlu bila i znatno 
niža od zabilježenih. 

Također, treba naglasiti da je 
meteorološka kućica postavlje- 
na nedaleko središta Radoboja 


i da su vjerojatno temperaturne 
razlike u drugim mjestima 
općine bile drugačije. Prosječna 
temperatura u siječnju 2017. u 
središtu Radoboja bila je -7*C. 
Bilo kako bilo ostaje zabilježe- 
no da je ova zima u najdužem 
razdoblju pokazala svoje zube, 
a mnogi kažu da je to i dobro, 
jer će se promrznuti zemlja i da 
će nastradati brojni nametnici 
koji ne mogu podnijeti duže 
razdoblje niskih temperatura. 
Kako će se to odraziti na vino- 
grade, voćke i druga raslinja tek 
ćemo vidjeti kaka dođu topli 
proljetni dani. 


Meteorološka kućica bilježi vrijedne 
podatke o temperaturama, oborina- 
ma i drugim vremenskim uvjetima. 


U 

Valentinovo, Dan zaljubljenih 


Pokloni voljenim osobama, iz- 
jave ljubavi, sreća i zadovoljstvo 
sve je to posljednjih desetljeća 
vezano uz blagdan Valentinovo, 
koji pada 14. veljače. No, kako 
je to u našoj sredini bilo neka- 
da? Valentinovo je značilo kraj 
zime i početak buđenja prirode. 
Tu je kao simbol bilo odabiranje 
parova među ptičjim vrstama. 
Tog su dana, dakle 14. veljače, 
odrasli djeci pričali kako mogu 
uhvatiti ptičice, ako krenu bosi 
prema živicama i drveću jer ih 
tako one neće primijetiti budući 
da su zaokupljene ljubavnim 
osvajanjem svoji —odabranika. 
Bilo je to kako su naši stari zna- 
li reći hvatanje «zebica». Djeca 
su često vjerovala u te priče pa 
su bosa, iako je znalo u to vri- 
jeme biti i leda i snijega krenula 
uhvatiti ptičice. No, svijest za 
zgrtanje love učinio je svoje. 


Iz Amerike je, kao što obično i 
biva, krenula kampanja darivan- 
ja zaljubljenima na dan Sv. Val- 
entina, jer je to donosilo veliku 
dobit određenim strukturama 
društva. Prihvatio je to dio svije- 
ta, ai Hrvati, koji su poznati po 
tome da ne čuvaju svoje tradici- 
je, već objeručke prihvaćaju 
tuđe. Danas tako uz svestranu 
podršku sredstava javnog in- 
formiranja imamo još jedan dan 
koji vabi na potrošnju. Lijepo je 
i poželjno voljenoj osobi kupi- 
ti i pokloniti poklon kao znak 
zaljubljenosti i poštovanja, ali 
kod toga ne bi trebalo robova- 
ti tuđim, uglavnom izmišljenim 
razlozima zbog stjecanja dobiti, 
jer ako netko nekoga voli red je 
da to iskazuje svaki dan, a ne 
samo na Valentinovo. I na kraju 
kajkavci kažu «prihaja vuljet», a 
što je to drugo nego Valentino- 


vo. Zato bi bilo jako lijepo kada 
bi se obnovila tradicija hvatanja 
ptičica na pragu proljeća od bo- 
sonogih mališana. 

A što se tiče samog Valentina 
legende kažu da je bio biskup 
koji je vjenčao rimske vojnike, 
iako je to bilo zabranjeno od 
strane cara Klaudija. Smatrao 
je, naime, da vojnici ne trebaju 
imati obitelji, jer su tada manje 
korisni u borbama, i da mu je 
zbog toga dao odrubiti glavu, 
a druga pak legenda kaže da 
je Valentin bio svećenik koji je 
mladencima prilikom vjenčan- 
ja poklanjao cvijeće, pa se eto 
tradicija održala do danas. 

Bilo kako bilo lijepo je voljenoj 
osobi pokloniti cvijet ili dati 
poklon i ne samo za Valentino- 
vo, a svi oni koji su to zabora- 
vili imaju priliku za iskupljenje 
uskoro, jer dolazi Dan žena. 


UMIROVLJENICI DRUŽENJEM OBILJEŽILI DAN ZALJUBLJENIH 


Valentinovo uz zabavu i ples 


Povodom dana zaljubljenih 
i mjeseca ljubavi Udruga 
umirovljenika — Radoboj — up- 
riličila je još jedno prigodno 
druženje. Naime, ususret 14. 
veljači i blagdanu sv. Valen- 
tina, Udruga je za svoje čla- 
nove organizirala — ,Valenti- 
novsko druženje“ u restoranu 
KTC Krapina. Veselo druženje 
održano je u nedjelju 12. vel- 
jače s početkom u 13:30 h, a 
uz živu glazbu, pjesmu, ples i 
prigodni domjenak, potrajalo 
je do večernjih sati. Uz članove 
Udruge umirovljenika Radoboj 
na prigodnom druženju bili su 


i članovi udruga umirovljenika 
susjednih općina, te ih se sve 
zajedno okupilo više od 250. 
Druženju Udruge umirovlje- 
nika Radoboj pridružili su se 
predsjednik općinskog vijeća 
Alojz Sajko, općinski vijećnik 
Robert Mikša i zamjenik načel- 
nika Općine Radoboj Stjepan 
Sirovec. Ovo je bilo samo jed- 
nu u nizu prigodnih druženja i 
aktivnosti koje provode udruge 
umirovljenika za svoje članove. 
Ovakva druženja prilika su u 
kojima se uz pjesmu, ples i 
ugodni razgovor zaborave sva- 
kodnevni problemi i poteškoće. 

Sredinom veljače, dakle na Valentino- 
vo, počinje proljeće a to je i vrijeme 
okupljanja preživjelih ptičica da nađu 
svoje partnere za gradnju gnijezda i 
odgajanje potomaka. 


Pp & S j 


Višesatno druženje umirovljenika uz obilježavanje 
Valentinova provedeno je uz pjesmu i ples 


a > 
Umirovljenicima su se pridružili i predstavnici Općine Radoboj 

NOVOSTI IZ OŠ SIDE KOŠUTIĆ RADOBOJ 


Dan sjećanja na holokaust 


27. siječnja učenici osmog 
razreda obilježili su Dan sjećan- 
ja na Holokaust. Tom su prili- 
kom sudjelovali u predavanju 
vezanom za Holokaust, koje im 
je održala učiteljica povijesti 
Magdalena Želimorski. Nakon 
predavanja učenici su izradili 
plakat o Holokaustu te ga izlo- 
žili u holu škole. 

Naime 27. siječnja 1945. go- 
dine Crvena armija oslobodila 
je preživjele logoraše iz koncen- 
tracijskog logora Auschwitz koji 
se nalazi u Poljskoj. Izvorno, 
riječ holokaust označava žrtvu 
paljenicu, pri kojoj se spaljuje 
cijela životinja. Danas je među- 
tim u cijelom svijetu ta riječ 
uobičajeno ime za genocid nad 
Židovima te u širem značenju 
i sustavno istrebljivanje dru- 
gih grupa (prvenstveno Romi) 


Večer ljubavi 


Glazbeno-po- 
etskim  recitalom 
“Večer ljubavi" 
proslavili smo Val- 
entinovo. U pred- 
večerje Dana zalju- 
bljenih u predvorju 
škole ukrašenom u 
čast ljubavi okupili 
su se recitatori, svi- 
rači i publika kako 
bi uživali u recitalu 
istkanom od najl- 
jepših ljubavnih sti- 
hova i nota. Nakon uvodne riječi 
voditeljice Magdalene, prepus- 
tili smo se zvucima bisernice i 
harmonike u suzvučju s nekim 
od najpoznatijih ljubavnih pje- 
sama.  Hvalospjevom ljubavi 
započeli smo program. Slijedile 
su poznate ljubavne melodije 
koje je na bisernici izveo Ivan. 
Naši su recitatori izgovarali 
stihove Josipa Pupačića, Dra- 
gutina Tadijanovića, Williama 
Wordswortha, Pabla Nerude i 
drugih velikih pjesnika, a Mati- 
ja, Patrik i Martin pokazali su 
svoje umijeće sviranja harmon- 
ike. Osim učenika, recitirale su 
i dvije mame, gđa Šalković i gđa 
Strahinec. 

Nakon programa recitala, sli- 
jedilo je proglašenje pobjed- 
nika školskog literarnog i foto 
natječaja “Ljubav u nama" koji 
je i ove godine bio raspisan 
u našoj školi. Na natječaj je 


za vrijeme nacističkog režima 
u Njemačkoj. Broj žrtava holo- 
kausta (u širem smislu riječi, ne 
uključujući samo Židove) obično 
se procjenjuje na devet do 11 
milijuna. 

Učiteljica Magdalena Želimorski 


pristiglo mnoštvo radova in- 


spiriranih ljubavlju.  Prosud- 
beno povjerenstvo odlučilo je 
dodijeliti tri nagrade i jednu 
pohvalu za literarne radove te 
jednu nagradu za fotografiju. 
Najbolju fotografiju snimila je 
Nika Horvat. Pohvaljen je liter- 
arni rad Frana Šalkovića. Treće 
mjesto osvojila je Rea Pospiš, 
dok je drugo mjesto zaslužila 
svojim radom Lorena Gotlin. 
Najboljim je proglašen rad Lu- 
cije Tušek. 
Večer ljubavi završili smo 
malim igrokazom koji je pri- 
premila dramska skupina. Uz 
zvukove glazbe, stihove i ti- 
tranje svijeća, u ugodnoj at- 
mosferi proveli smo zajedno 
valentinovsku večer. Vjerujemo 
da ćemo i sljedeće godine na 
sličan način proslaviti ljubav, 
radost i emocije. 

Jasenka Marmilić 


Priprema i uređuje Jasenka Marmelić 


Dan ružičastih majica 


U petak, 27.1.2017. u našoj 
smo školi obilježili Dan 
ružičastih majica, odjenuvši 
ružičastu majicu ili neki drugi 
odjevni predmet u istoj boji te 
prigodnim radionicama. 

Dan ružičastih majica, 
poznatiji kao Pink Shirt Day, 
program je prevencije vršn- 
jačkog nasilja. Na radionicama 
su učenici razredne nastave 
nacrtali pozitivne poruke s 
ciljem borbe protiv vršnjačkog 


nasilja, dok su učenici pred- 


metne nastave izradili plakate 
s ispisanim pozitivnim poru- 
kama. 
Djeca su naše blago, a ujedno 
i najvitalniji dio društva, stoga 
ovim programom podižemo 
svijest o problemu vršnjačk- 
og nasilja, velikom problemu 
među djecom i mladima, s 
mogućim teškim posljedicama 
u kratkoročnoj i dugoročnoj 
perspektivi razvoja djece. 
Dubravka Coha Seničić, 
prof. rehabilitator 


Obilježen Dan sigurnijeg 


Interneta 


Kao i svake godine uključili smo 
se u obilježavanje dana sigurnijeg 
Interneta u sklopu nastave infor- 
matike kroz različite aktivnosti. 


S učenicima petih i šestih razre- 
da održan je nastavni sat na 
temu Ja imam dobru lozinku, a 
ti? S učenicima sedmih i osmih 
razreda održan je nastavni sat na 
temu Prava i odgovornosti. Svim 
razrednim odjelima omogućeno 
je da po dvoje učenika iz razre- 
da sudjeluje u Web kvizu putem 
kojeg su mogli na sam Dan sig- 
urnijeg interneta 07.02.2017. od 


7:00 do 19:00 osvojiti jedan od tri 
ponuđena mobitela. 
Radovi učenika bili su popraćeni 
i objavljeni na školskoj stranici, u 
holu škole, panou u informatičkoj 
učionici. Fotografije plakata uče- 
nika su u letku DAN SIGURNIJEG 
INTERNETA 2017. koji su dobili 
svi razredni odjeli od 1.a do 8.a, 
a razrednici će ih moći koristiti u 
sklopu sata razrednika kao i na 
roditeljskim sastancima. 
Defektologinja Dubravka Coha 
Seničić i učiteljica informatike 
Ivanka Švaljek 

Održana brojna školska natjecanja 


I ove smo školske godine 
započeli drugo polugodište 
LiDraNom - smotrom literarnog, 
dramsko-scenskog i novinarsk- 
og stvaralaštva koja je održana 
16. siječnja. Sudjelovalo je uk- 
upno 20 učenika. Komisija je 
zaprimila deset literarnih rado- 
Va, a tri su izabrana za župani- 
jsku razinu natjecanja: prozni 
radovi učenica Ane Broz, 8. a 
(Tko sam ja?) i Ene Vuzem, 6. 
a (Moj božićni san) te pjesma 
Pahuljice su deca učenice Maje 
Škrlec, 3. b. Poeziju je kazivalo 
dvanaestero učenika, a najus- 
pješniji recitator bio je učenik 
Jakob Potočki, 4. a, s pjesmom 
Dvorišče koji će školu predstavl- 
jati na županijskom natjecanju. 
Školsko natjecanje iz geografije 
održano je 18. siječnja. Pristupi- 
li su mu učenici: Marko Kiseljak, 
5.b, Luka Cerovec, Anamarija 
Krleža i Ena Vuzem, 6.a te Fil- 
ip Borovečki i Matija Vidović, 
7.b. Učenici su se pripremali 
na satovima dodatne nastave 
pod mentorstvom učiteljice 
geografije Nives Orešić. Svi su 
vrijedno rješavali zadatke, a 
posebne pohvale Marku Kisel- 
jaku čiji je rad predložen za 
županijsku razinu natjecanja. 

U četvrtak 19. siječnja održano 
je školsko natjecanje iz informa- 
tike. U kategoriji natjecanja Raz- 
voj softvera sudjelovala je učen- 


ica 7.b razreda Monika Cerovski 


čiji rad je komisija odobrila za 
sudjelovanje na Županijskome 
natjecanju, dok su u kategoriji 
Osnove informatike sudjelovali 
učenici 8.a razreda Antonio Ma- 
can i Tin Macan. Od ukupno 64 
učenika iz naše županije, Anto- 
nio je osvojio drugo, a Tin šesto 
mjesto. 

Školsko natjecanje iz engle- 
skog jezika za učenike osmih 
razreda održano je 25. siječn- 
ja. U našoj je školi sudjelovalo 
četvero učenika. Najbolji je re- 
zultat postigao Domagoj Gerić. 
Pohvale svim učenicima koji su 
sudjelovali. 

26. siječnja održano je školsko 
natjecanje iz matematike. Na 
natjecanju je sudjelovalo 19 
učenika od 5. do 8. razreda. Kao 
i svake godine, veliki interes za 
natjecanje iz matematike po- 
kazuje kako učenici naše škole 


Županijsko natjecanje iz infor- 
matike - Razvoj softvera - rad 
poslan na državno natjecanje 


U osnovnoj školi Konjščina 
10. veljače. 2017. održano je 
Županijsko natjecanje iz infor- 
matike, INFOKUP 2017. Našu 
školu predstavljalo je troje uče- 
nika. 

U kategoriji Osnove informatike 
sudjelovali su učenici Antonio 


Macan i Tin Macan, 8.a te osvo- 
jili osmo mjesto od ukupno 17 


učenika pozvanih na Županijsko 
natjecanje. U kategoriji Razvoj 
softvera sudjelovala je učenica 
7.b razreda Monika Cerovski čiji 
rad je komisija poslala na držav- 
no natjecanje. 

Čestitke svim učenicima, zahva- 
la domaćinima na gostoprimst- 
vu. 

Učiteljica informatike Ivanka Švaljek 


imaju želju znati i naučiti više 
matematike nego u redovnoj 
nastavi. Bez obzira na rezultate, 
koji su zadovoljavajući, učenici 
su izrazili zadovoljstvo napravl- 
jenim i želju da sljedeće godine 
naprave još bolje. 
Školsko natjecanje u poznavan- 
ju hrvatskoga jezika održano je 
2. veljače. Sudjelovalo je devet 
učenika sedmih i osmih razre- 
da. Najbolji rezultat od učenika 
sedmih razreda ostvarila je Lana 
Švaljek (7. a), a od učenika os- 
mih razreda najbolji je bio An- 
tonio Macan (8. a). Nadamo se 
da će Antonio dobiti poziv na 
daljnju razinu Natjecanja. 
Tijekom veljače i ožujka učeni- 
ci će sudjelovati u još nekoliko 
školskih natjecanja, a nadamo 
se da će neki od njih predstavl- 
jati našu školu i na županijskoj 
razini natjecanja. 

Jasenka Marmilić 


U kino u 
Krapinu... 


Učenici razredne nastave is- 
koristili su ponudu novoot- 
vorenog kina u Krapini kako 
bi pogledali novi film nastao 
prema romanu Ivana Kušana 
“Uzbuna na Zelenom Vrhu. 
Na projekciju su se uputili 
u petak 3. veljače. U ugod- 
nom ambijentu festivalske 
dvorane u Krapini uživali su 
u filmu i pustolovinama Koka 
i njegovih prijatelja. lako je 
film u nekim dijelovima bio 
pomalo zastrašujući, svi su 
hrabro pratili napetu radnju. 
Nakon filma slijedila je laga- 
na šetnja do busa i povratak 
u Radoboj. 

Jasenka Marmilić 


UZBUNA NA > 
ZELENOM VRHU 


Terenska nastava osmaša 


u Vukovaru 


Učenici osmog razreda bili su 
30. i 31. siječnja na terenskoj 
nastavi u Vukovaru. Na put su ih 
vodile razrednica Dijana Šalković 
i učiteljica povijesti Magdalena 
Želimorski. 

Kroz dva dana učenici su posjetili 
i razgledali novootvoreni Muzej 
Vučedolske kulture, obnovljeni 
Gradski muzej Vukovar te memo- 
rijalne lokalitete vezane uz Do- 
movinski rat i bitku za Vukovar. 
Posjetili su lokalitete Memorijal- 
no groblje žrtava Domovinskog 
rata, —Spomen-dom hrvatskih 


branitelja na Trpinjskoj cesti, 
Spomen-dom Ovčara, Masovna 
grobnica Ovčara, Kukuruzni put 
- ,Put spasa“, Mjesto sjećanja — 
Vukovarska bolnica 91, MCDR 
Vukovar — bivša vojarna 204. VU 
brigade. Na svakom lokalitetu 
imali su vodiče koji su održali 
kratko predavanje o događajima 
koji su se odvijali na spomenutim 
mjestima. Nakon razgleda učenici 
su sudjelovali s još nekoliko škola 
u Školi mira. Puni dojmova vratili 
su se u Radoboj u večernjim satima. 

učiteljica Magdalena Želimorski 

Održano školsko natjecanje iz 


biologije 
Ove godine po prvi puta je 
održano školsko natjecanje iz 
biologije. Učenik 7. razreda 
Branko Artić ostvario je 77% na 
školskom natjecanju te je poz- 
van kao 8. kandidat na Župani- 
jsko natjecanje iz biologije koje 
će se održati 13. ožujka u Bede- 
kovčini. 
Tomislav Bartulović, učitelj 
prirode/biologije 


"4 
2, 
Pp; 


Školsko natjecanje iz kemije 


U srijedu 8. veljače 2017. u 
našoj školi održano je školsko 
natjecanje iz kemije. Na nat- 
jecanju sudjelovalo je dvoje 
učenika: Branko Artić, učenik 
sedmog razreda te Diana Dra- 


ganić, učenica osmog razreda. 
Čestitamo im na sudjelovanju 
i na ostvarenim rezultatima i 
želimo puno uspjeha u daljn- 
jem radu i učenju. 

Marina Puljko Kulfa, prof: kemije 


Školsko natjecanje 


iz matematike 


Dana 26. siječnja 2017. godine 
održano je školsko natjecanje iz 
matematike. 
Sudjelovali su Oliver Katalenić, 
Lorena Kišić i Roko Kranjčec, 
učenici 5. razreda, te Melani 
Draganić i Ana Janžek učenice 
6. razreda. 
Lidija Vinski-Fruk, 
učiteljica matematike 


Školsko natjecanje 
iz njemačkog jezika 


Dana 24.1.2017. održano je 


školsko natjecanje iz njemačk- 
og jezika za učenike 8.razre- 
da. Na njemu su sudjelovale 
Iva Fučkar i Dorotea Artić. Iva 
je riješila 82%, a Dorotea 70%. 
Mentorica učenicama bila je 


Alexandra Krklec, prof. 
Učenice Iva i Dorotea ost- 
varile su odličan rezultat i 
plasirale se na Županijsko 
natjecanje koje će se održati 
u OŠ Josipa Broza u Kumrovcu 
1.03.2017. 


U utorak 07. veljače 2017. go- S 


dine održano je školsko natje- 
canje iz povijesti. Sudjelovali su 
Petar Malogorski i Branko Artić, 
učenici 7. razreda. Učenik Bran- 
ko Artić postigao je rezultat od 
76% i pozvan je na Županijsko 
natjecanje iz povijesti koje će 
se održati 7.ožujka 2017. u OŠ 
A.Cesarca, Krapina. 

(ETV) 


Radionica Moja 
prva knjiga 


Danas su učenici drugog, trećeg i četvrtog razreda sudjelovali na ra- 
dionici “Moja prva knjiga." Riječ je o državnom natječaju za učenike 
osnovnih škola, pod pokroviteljstvom Ministarstva znanosti i obra- 
zovanja, koji se kontinuirano provodi od 2004. godine. Voditeljice 
radionice su na kreativan način pokazale učenicima kako osmisliti i 
kreirati sadržaj vlastite knjige. Svi zainteresirani učenici mogu sud- 
jelovati na natječaju sljedeći pravila koja se nalaze na stranici http:// 
www.mojaprvaknjiga.com/ 
Zahvaljujemo se Nikolini Grbić, učiteljici četvrtog razreda, što nam 
je omogućila provođenje radionice u našoj školi. Ponajviše zato što 
je otvorila vrata za nekog novog pisca i ilustratora koji će pisati za 
djecu. 

Božidar Glas, školski knjižničar 


E 

Dan sigurnijeg Interneta - 


07. 02. e 7. 


ZA Dobro razmisli prije 
negoli klikneš na 


Bk <. 


( Pazi koga prihvačaš za 
prijatelja preko društvenih 
mreža netko može napraviti 
lažni profil 


Pazi što preuzimaš sa 
interneta na računalo 
npr. igricu. film, crti 


M &. 
o 
Možeš prenijeti 
a Internet virus na 
VE Te 79) 
Ne Gaimaj tuđe 
fotografije i ne 
pročitati šta piše prestavljaj ih je vrijeđaj 5) 


da nebi, kliknuli 
nešto krivo. 


Svake veljače udruženje Insafe/ 
INHOPE uz potporu Europske 
Komisije organizira Dan  sig- 
urnijeg Interneta kojemu je cilj 
promicanje sigurnije i odgovo- 
rnije upotrebe online tehnologi- 
je i mobilnih uređaja, posebice 
među djecom i mladima. Svake 
godine na drugi dan drugog 
tjedna drugog mjeseca tisuće 
ljudi diljem svijeta se udruže 
kako bi sudjelovali u događaji- 


kao da su tvo 


preko društvenih 


) (49 mreža. 


ma i aktivnostima kojima žele 
podići svijest o sigurnosnim 
problemima na Internetu. Ove 
godine učenici naše škole ukl- 
jučili su se u obilježavanje Dana 
sigurnijeg Interneta sudjelovan- 
jem na on-line kvizu. Nagrade 
su bile vrlo vrijedne, ali usprkos 
dobrom rezultatu nedostajalo je 
malo sreće u glavnom izvlačen- 
ju. 

(ETV) 


Radionica “Zdrava prehrana" 


U petak 20.siječnja 2017. 
održali smo radionicu s 
učenicima _ 5. razreda na 
temu “Zdrava prehrana" u 
sklopu nastave prirode. U 
dogovoru s učiteljem učenici 
su donijeli u školu različite 
sorte voća, povrća i orašas- 
tih plodova te smo zajedno 
predložili nekoliko recepata 
za izradu ukusnog smoothie 
napitka. Učenici su naučili 


da je smoothie sjajan izbor 


kako brzo počastiti organi- 
zam dragocjenim vitaminima 
i mineralima, ali i prilika da 
neke manje drage namirnice 
*sakrijemo' u ove fine napit- 
ke. Na kraju smo pronašli 
tri recepta za najukusnije 
smoothie napitke  (“Ideal- 
na kombinacija, Voćko za 5, 
Zdravi mix") te smo svi sku- 

pa nazdravili. 
Tomislav Bartulović, učitelj 
prirode i biologije 

Valentinovo - 


13. 


dan zaljubljenih 


Tijekom protekla dva tjedna 
naši učenici pisali su pisma svo- 
joj ljubavi, simpatiji, prijatelju i 
prijateljici. Stoga je danas naša 
kutija bila prepuna pisama s 


lijepim i toplim porukama pre- 
ma osobama koje nam puno 
znače. Stotine pisama završilo 
je u rukama svojih primatelja, 
izmamivši im osmjeh na licu. 


Uspješno sudjelovanje 
na Zupanijskom natjecanju 


iz informatike 


U petak 09.02.2017. u OŠ Kon- 
jščina održano je Županijsko 
natjecanje iz informatike IN- 
FOKUP 2017. Našu školu pred- 
stavljao je učenik 7.razreda 
Petar Malogorski. U kategoriji 
Osnove informatike za učeni- 


ke OŠ Petar je osvojio odlič- 
no 5.mjesto. Rezultat koji je 
postigao Petar je 26.rezultat 
po bodovima u državi. Česti- 
tamo Petru i mentorici Eriki 
Tušek Vrhovec na velikom us- 
pjehu! 


du 

Odigran zimski malonogometni kup 


U sportskoj dvorani OŠ Jesenje 
u organizaciji Udruge za šport i 
rekreaciju Jesenje u nedjelju 5. 
veljače održan je zimski malono- 
gometni kup. Na natjecanje se 
prijavilo osam ekipa a igralo se 
u dvije skupine. Nakon odigranih 
kola po skupinama u polufinalu 
su se sastale ekipe Brda i Male 
barce, uspješnija je bila ekipa 
Male barce pobijedivši rezulta- 
tom 4:3. U drugom polufinal- 
nom susretu Veterani su pobije- 
dili goste iz Višnjice- Bednjicu, 
rezultat je bio 5:2 za Veterane. 
Ekipa Brda u borbi za treće mjes- 
to rezultatom 4:3 pobijedila je 
Bednjicu. U finalnom susretu ig- 


Sudionici završnice zimskog malonogometnog kupa 


rači Male barce brzo su poveli i 
sve se činilo da će lako osvojiti 
kup ali uporni igrači Veterana 
nisu se olako predali pa je na 
kraju susret bio pun neizvjesno- 
sti, no ipak su slavili igrači Male 
barce rezultatom 5:4 i zasluženo 
osvojili Kup. Najboljim igračem 
natjecanja proglašen je Karlo 
Draganić iz pobjedničke  ek- 
ipe a najboljim golmanom Ivan 
Kovačec iz Veterana. Sve utak- 
mice solidno je vodio Radovan 
Jedvaj. Organizatori su za sve 
sudionike osigurali besplatno 
piće, uz zahvalu na sudjelovanju 
uputili poziv za novo druženje u 
dogledno vrijeme. 


Karlo Draganić proglašen je 
najboljim igračem 


Najbolji golman Ivan Kovačec 


KAKO MLADI GLEDAJU NA STALNE NAJAVE POBOLJŠANJA OBRAZOVNOG SUSTAVA? SAZ- 
NAJMO 1Z NAPISA MLADE UČENICE S NAŠEG PODRUČJA, KOJA JE ZAHVALJUJUĆI SVOJIM 
PISMENIM SASTAVIMA VEĆ DOBILA BROJNE NAGRADE - MODERNI OBRAZOVNI SUSTAV — 
POTREBA ILI TEK NAMETNUTA OBAVEZA 


Obrazovni sustav sve zaostal 


Suvremeni sustav obrazovanja 
uništava kreativnost i poseb- 
nost pojedinaca. Čini nas klo- 
novima zarobljenim u krugu 
nametnutih ideja. Bismo li stvar- 
no odlazili u školu da ona nije 
društveno nametnuta? 

Zapitate li se ikada što vama 
predstavlja školovanje i sus- 
tavno obrazovanje? Osjećate li 
istinsku potrebu za znanjem ili 
je to tek jedna u nizu obaveza 
koju tijekom svog života mor- 
ate izvršiti? Sigurna sam kako bi 
99,9% učenika i studenata potvr- 
dilo upravo ovo drugo. 

Sustav obrazovanja 21. stoljeća 
u Hrvatskoj temelji se na čin- 
jenicama, odnosno na pukom 
reproduciranju znanja _iščita- 
nog iz ogromnih knjižurina 
koje je odredilo naše Minis- 
tarstvo obrazovanja. Koliko su 


naši mentalni sklopovi ustvari 
zahrđali zbog nametanja tzv. 
štreberaja, potvrđuje i to kako 
većini učenika najveći problem 
predstavlja matematika i njoj 
srodni predmeti koji zahtijevaju 
logičko razmišljanje. Iznijet ću 
ovdje jedan banalan primjer, a 
opet tako primjeren ovome o 
čemu upravo pišem. Na ispitu iz 
geografije zadatak je bio ispisati 
prednosti i nedostatke zračnog 
prometa. Učenik je naveo neko- 
liko svojih, no točnih i logičnih 
primjera. Nije dobio nijedan 
bod na tom zadatku. Njegovi 
primjeri nisu bili navedeni u 
knjizi. 

Kreativaca je sve manje. Zašto? 
Sigurna sam kako postoji tisuće 
školaraca nadarenih za slikanje, 
pisanje i ostalo kreativno iz- 
ražavanje, no u školskom kuri- 


kulumu nema mjesta za satove 
na kojima bi im se dala prilika 
da pokažu ono što znaju. Teško 
je naći prostora za stvari koje 
stvarno volite kada se morate 
pripremati za 4 velika ispita koja 
vas očekuju sljedeći tjedan, nije 
li? Polako se pretvaramo u robo- 
te. U vrijeme kada su nam sve 
činjenice i svi podatci nadohvat 
ruke, sustav nas uči napamet 
ograničavajući našu slobodu 
razmišljanja i stvaranja. 

Od učenika se traži da budu 
»ribe koje će se popeti na sta- 
blo“, navedeno je u jednom 
sjajnom videu koji bih vam 
svakako preporučila da pogle- 
date. Među svojim kolegama 
prepoznajem sjajne umjetnike, 
kuhare, sportaše zarobljene iza 
rešetaka gimnazije koja sputa- 
va njihove sposobnosti da se 


lji 


razviju. Od njih se očekuje da 
se bave medicinom, farmacijom 
i ekonomijom, jer jedino su to 
poslovi kojima mogu osigurati 
svoju egzistenciju. No mogu 
li time osigurati i svoju sreću? 
Postavite si ovo pitanje. Radite 
li u životu zaista ono što volite 
i želite? Ili ste spremni ostatak 
svog života provesti kao robovi 
suvremenog načina života? 

Naš sustav obrazovanja nije 
se mijenjao godinama. Lažem. 
Mijenjao se, no na sve zaos- 
taliji način. Izlazimo iz njega 
intelektualno silovani. Možda je 
za nas već kasno, no nije kasno 
za mlađe generacije. Promjene 
su nužne. No ako zatvaramo oči 
pred istinom, nećemo promijen- 
iti ništa. Trebamo tražiti bolje. 
No kako? Na nama je da otkri- 
jemo. (J.S.) 

NOGOMETAŠI RADOBOJA OSVOJILI DRUGO MJESTO NA DVORANSKOM MALONOGOMETNOM 
TURNIRU REGISTRIRANIH NOGOMETNIH KLUBOVA KRAPINSKO ZAGORSKE ŽUPANIJE 


Malo sunca usred zime 


Nogometni savez Krapinsko zag- 
orske županije tradicionalno or- 
ganizira zimske malonogometne 
turnire za ekipe registriranih 
klubova. NK Radoboj prijavio se 
za natjecanje u kategorijama od 
zagića do veterana. Natjecanja 
po skupinama izbacilo je sve 
radobojske nogometaše osim 
u kategorijama: zagići, seniori i 
veterani. Dok su zagići u osmini 
finala izgubili od vršnjaka krap- 
inskog Zagorca, seniori i veterani 
stigli su do završnice. Veteranima 
je to bio i najviši domet, jer su 


nakon poraza u polufinalu i borbi 
za treće mjesto zauzeli četvrto 
mjesto, seniori su igrali u finalu, 
gdje su od Jedinstva iz Svetog 
Križa Začretja izgubili 1:2 i os- 
vojili drugo mjesto. Nogometaš 
Radoboja Nikola Korenić dobio je 
pehar kao najbolji strijelac turni- 
ra postigavši 7 zgoditaka. 
Seniori NK Radoboja pokazali su 
tako da su i nadalje bolji na malo- 
nogometnim turnirima od redo- 
vitog natjecanja. Nadajmo se bol- 
jem proljeću, jer nakon zime ipak 
dolazi ljepše vrijeme. 


PROLJETNI DIO NATJECANJA U MEĐUŽUPANIJSKOJ 
NOGOMETNOJ LIGI STARTA U SUBOTU 4. OŽUJKA 2017. 


RASPORED UTAKMICA NK RADOBOJ 


SUBOTA: 4. OŽUJKA S POČETKOM U 15 SATI: 
RADOBOJ - SAVSKI MAROF 


NEDJELJA: 12. OŽUJKA S POČETKOM U 15 SATI: 
SAVA STRMEC - RADOBOJ 


SUBOTA: 18. OŽUJKA S POČETKOM U 15,30: 
RADOBOJ - ZAGREB II 


SUBOTA: 25. OŽUJKA S POČETKOM U 15,30: 
RADOBOJ - MOSLAVINA 


SUBOTA : 1. TRAVNJA S POČETKOM U 16,30: 
LIBERTAS - RADOBOJ 


RADOBOJ KAO DOMAĆIN IGRA U RADOBOJU SUBOTOM, 
A NE NEDJELJOM KAO U JESENSKOM DIJELU NATJECANJA. 


Najbolji strijelac na zimskom malonogometnom turniru, 
nogometaš Radoboja Nikola Korenić 


Tomislav Pelin novi 
trener NK Radoboj 


Nakon skromnih rezultata os- 
tvarenih u jesenskom dijelu 
natjecanja Nogometni klub Ra- 
doboj dobio je novog trenera 
poznati je to bivši prvoligaški 
golman Tomislav Pelin. Nakon 
jesenskog dijela natjecanja u 
okviru  međužupanijske no- 
gometne lige NK Radoboj je 
na pretposljednjem 15. mjestu 
sa samo devet osvojenih bodo- 
va iz 14 susreta, pa predstoji 


velika borba za ostanak u tom 
rangu natjecanja. U zimskom 
prijelaznom roku došlo je ne- 
koliko pojačanja, vratili su se 
neki bivši igrači Radoboja, pa 
će vjerojatno uz novog tren- 
era i drugačiji sastav momča- 
di proljeće biti uspješnije od 
jeseni. Start proljetnog dijela 
natjecanja je već 4. ožujka, a 
Radoboj svoje utakmice kao 
domaćin igrat će subotom. 


Petnaest godina Radobojskog fašnika 


Prije petnaest godina u Radoboju je 
inicirano organizirano obilježavanje 
fašnika. Tadašnja članica Općinsk- 
og poglavarstva Dragica Potočki, 
zadužena za obrazovanje i kulturu 
između ostalog dala je prijedlog da 
se u Radoboju po uzoru na druge 
sredine organiziraju fašničke spe- 
lancije. Inicijativa je prihvaćena i 


KUD ZAGOREC, 


OŠ SIDE KOŠUTIĆI 
OPĆINA RADOBOJ 


2002. godine organizirana je prva 
fašnička priredba u Radoboju. Na 
početku su maskirane grupe i pojed- 
inci obilazili Jazvine i Gornju Šemni- 
cu da bi se kasnije glavna događanja 
održavala isključivo _ u Radoboju. 
Prvih se godina fašnička priredba 
održavala ispred Zadružnog doma. 
Dovršetkom izgradnje sportske 


dvorane i rekonstrukcije igrališta 
kod Osnovne škole Side Košutić 
Radoboj završni dio fašničkih spe- 
lancija seli se ovisno o vremenskim 
uvjetima na igralište kod škole ili u 
sportsku dvoranu. Veliki doprinos u 
svim dosadašnjim priredbama dali 
su učenici i učenice OŠ Side Košutić, 
koji uz pomoć svojih učiteljica pri- 


ORGANIZIRAJU 


FAŠNIK H RADOBOJU 


preme raznovrsne i vrlo zanimljive 
nastupe. Uz fašnik od druge godine 
tiska se i «Pikeo» posebni humoris- 
tički pisani dokument posvećen za- 
nimljivim šaljivim događanjima tije- 
kom godine. Organizaciju fašničkih 
događanja provodi KUD «Zagoreo» 
Radoboj uz pomoć općine Radoboj 
i OŠ Side Košutić. (vir) 


NEDELJA, 26. VELJAČE OB POL 3 VURE POPOLDAN 


SVI ZAMASKIRANI DOJDITE V CENTAR 
KRENULI 
POVORKE Z FAŠNIKOM PREMA IGRALIŠČU 
IZNAD ŠKOLE GDE BI FAŠNIKA HVUŽGALI. 


RADOBOJA 


OD 


KUD RI 


LJETES NAM BU IGRALA PLEH 
BANDA ,RADOBOJSKAZVONA". 


NAJBOLJE MASKE RUJU 
X NAGRAĐENE KAKI SAKE LJETE. 


“ KUHALE SE BUJU KLOBASE, VINE 


= KAKJE VEĆ 15 LET ZA NAMI 
BUME POKAZALI KAK SU FAŠNIK I PIKEC NEGDA ZG6LEDELT. 


H 


RADOBOJSKO-JESEJANSKI LIST 
Nakladnik: Općina Radoboj - Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Erika Tušek Vrhovec, Ivan Maligec, Snježana Rihtar, Vinko Rihtar - glavni i odgovorni urednik 
Lektor: Tanja Gregurović 
Adresa uredništva: Radoboj 8, 49232 Radoboj - tel: 049/349-110 - fax: 049/349-109 - e-mail: radobojski .list(Qradoboj.hr 


I ČAJI 


ČEZ SLIKU VAM 


TUJ BUJU IT MAŽORETKINJE ZATE NIKAK NAJTE PROPUSTITI TAJ 
DOGAĐAJI! 


Gornje Jesenje 103, 49233 Gornje Jesenje - tel: 049/375-503 - e-mail: jesenje2(Djesenje.hr 


Grafička priprema: Zagorje International d.o.o. Krapina - Tisak: Papir market d.o.o. Krapina 


List je besplatan i izlazi mjesečno. 


